cyanic-selkie/wikianc huggingface dataset:
Fallout
Fallout 4
Fallout 4 on Bethesda Softworksin vuonna 2015 julkaisema toimintaroolipeli. Peli on samankaltainen kolmannesta tai ensimmäisestä persoonasta kuvattu peli kuin Fallout 3 ja Fallout: New Vegas. Se toi kuitenkin mukanaan paljon uusia ominaisuuksia, kuten mahdollisuuden rakentaa tukikohtia ja asutuksia.
Adoptioperheet
Adoptioperheet ry on Nordic Adoption Council (NAC), SOSTEn , Lastensuojelun keskusliiton (LSKL) ja Väestöliiton jäsen.
Selected Songs 1999–2005
Albumi nousi Suomen virallisen listan sijalle 10.
JK Dünamo Tallinn
JK Dünamo Tallinn on tallinnalaisen alun perin vuonna 1940 perustetun Tallinnan Dünamo -urheiluseuran jalkapalloseura.
Mitsubishi Galant VR-4
Mitsubishi Galant VR-4 oli Galant-malliston huippumalli auton kuudennessa (1988-92), seitsemännessä (1992-96) ja kahdeksannessa (1997-2002) mallisukupolvessa.
Galant VR-4:n valmistus lopetettiin vuonna 2001. Viimeisessä kahdeksannen sukupolven mallissa oli 2,5 litrainen v6 tuplaturbo vuosina 97-98 260 hevosvoimaa ja vuodesta -99 alkaen facelift mallina 280 hevosvoimaa. Mallia oli saatavilla myös farmarina, joka tunnetaan nimellä Mitsubishi Legnum.
Molemmista on kaksi perustyyppiä Type-V ja Type-S, näistä V on enemmän mukavuuteen perustuva nahkapenkeillään ja S sporttisuuteen ja ajettavuuteen perustuva.
Omatoimikirjasto
Omatoimikirjastojen toiminta
Tekniikan automatisointi on omatoimikirjastoissa yleistä ja esimerkiksi tilojen valot usein ajastetaan. Nämä automatisoinnit lisäävät mahdollisuuksia erilaisiin toteutuksiin, jopa tiloihin, joista ei löydy erillisiä valokatkaisijoita. Asiakas pääsee asioimaan kirjastoissa omalla kirjastokortillaan ja siihen asetetulla pin-koodilla. Omatoimikirjastot voivat asettaa käytölle ikärajoituksia (15–16 vuotta), mutta myös ikärajattomia kirjastoja on käytössä.
Itävallan Grand Prix 1976
Itävallan Grand Prix 1976 oli Formula 1 -sarjan osakilpailu, joka ajettiin 15. elokuuta 1976 Österreichringin radalla. Kilpailun voitti John Watson.
NHL-kausi 1966–1967
NHL-kausi 1966–1967 oli National Hockey Leaguen historian 50. kausi. Sen aikana kuusi NHL-joukkuetta pelasi kukin 70 runkosarjaottelua. NHL koostui viimeisen kerran niin sanotuista Original Six -joukkueista, jotka ovat Boston Bruins, Chicago Black Hawks, Detroit Red Wings, Montreal Canadiens, New York Rangers ja Toronto Maple Leafs, sillä seuraavalla kaudella liigaan liittyi kuusi uutta joukkuetta. Stanley Cupin voitti Punch Imlachin valmentama Toronto Maple Leafs, joka kukisti finaalisarjassa Montreal Canadiensin otteluvoitoin 4–2. Kyseessä oli Toronton seurahistorian 13. Stanley Cup -mestaruus. Maple Leafsia edustanut Dave Keon arvostettiin pudotuspelien arvokkaimmaksi pelaajaksi ja sai Conn Smythe Trophyn.
Robert James-Collier
Robert James-Collier (s. 23. syyskuuta 1976, Salford, Suur-Manchester, Englanti) on englantilainen näyttelijä ja malli. Hänet tunnetaan Thomas Barrow'n roolista Downton Abbey-sarjassa sekä Liam Connorin roolista Coronation Streetissä.
Yksityiselämä
James-Collierilla on kaksi tutkintoa; hän opiskeli yritystoimintaa Huddersfieldin yliopistossa ja markkinointia Manchesterin yliopiston tiede- ja teknologiainstituutissa.
Anne Gadegaard
Anne Mondrup Gadegaard (s. 7. marraskuuta 1991 Århus) on tanskalainen laulaja. Hän edusti vuoden 2003 Lasten Eurovision laulukilpailussa Tanskaa sijoittuen viidenneksi. Vuoteen 2007 mennessä hän oli julkaissut viisi albumia, joista kaikki ovat ylittäneet kultalevyyn oikeuttavan määrän. Lisäksi kolme hänen albumeistaan ovat ylittäneet platinalevyrajan.
Union nationale des travailleurs du Mali
Mamadou Famady Sissokon johtama, lähinnä virkamiehistä ja palkkatyöläisistä koostunut UNTM oli Modibo Keïtan hallinnon aikana käytännössä osa hallitsevaa Sudanin liitto -puoluetta. Se lakkautettiin vuoden 1968 vallankaappauksen jälkeen, mutta perustettiin uudelleen Seydou Diallon johdolla vuonna 1974. Moussa Traorén yksipuoluejärjestelmässä viranomaisten valvoman järjestön tehtävänä oli toimia työntekijöiden ja valtion välittäjänä. Tilanne alkoi muuttua 1980-luvulla pääsihteeri Bakary Karembén aikana, kun valtiontalouden tervehdyttäminen johti laajaan työttömyyteen ja palkkatason laskuun. 1990-luvun vaihteessa UNTM osallistui aktiivisesti Malin demokratialiikkeeseen, joka kaatoi Traorén hallinnon vuonna 1991. UNTM vaikutti sen jälkeenkin voimakkaasti Malin politiikkaan, minkä johdosta osa sen jäsenjärjestöistä irtautui maan hallituksen tuella uudeksi Confédération syndicale des travailleurs du Mali -keskusliitoksi vuonna 1997. Suhteet hallitukseen paranivat 2000-luvulla, jolloin liitto sai Siaka Diakitén johdolla läpi suuren osan palkkatavoitteistaan.
Wolfgang Fortner
Wolfgang Fortner (12. lokakuuta 1907 Leipzig – 5. syyskuuta 1987 Heidelberg) oli saksalainen säveltäjä, sävellyksenopettaja ja kapellimestari. Hänen pääteoksiinsa kuuluvat baletti Die weiße Rose sekä oopperat Die Bluthochzeit ja In seinem Garten liebt Don Perlimplin Belisa.
Tyler Johnson (jääkiekkoilija)
Tyler Johnson (s. 29. heinäkuuta 1990 Spokane, Washington, Yhdysvallat) on yhdysvaltalainen jääkiekkoilija, joka pelaa NHL-joukkue Chicago Blackhawksissa. Hän on pelipaikaltaan keskushyökkääjä, mutta pystyy pelaamaan myös laidassa. Johnsonin vahvuuksiin kuuluu kahden suunnan pelaaminen, luistelu, pelinlukutaidot, pelikäsitys, monipuolisuus ja maalintekotaidot. Hänen heikkouksiinsa kuuluu koon ja voiman puute, mikä haittaa Johnsonin peliä mm. kaksinkamppailutilanteissa. Johnson laukoo oikealta.
TOC
Kolmannella ja viimeisellä levyllään, Loss Angeles (2003), yhtye muutti taas tyyliään huomattavasti. Nyt mentiin selvästi yhä enemmän progressiivisen metallin ja myös power metallin suuntaan. Thrash-vaikutteita oli silti edelleen mukana. Albumin päätti speed metal -versio Deep Purplen "Smoke on the Waterista". Levy julkaistiin myös Yhdysvalloissa.
Lebensraum
Lebensraum Suomen sotapropagandassa
Jatkosodan aikana "elintilaa" käytettiin yhtenä perusteluna Itä-Karjalan liittämiseksi tulevaan Suur-Suomeen. Vuonna 1941 Valtion tiedotuslaitos julkaisi saksankielisen teoksen Finnlands Lebensraum, jossa hankkeelle esitettiin tieteellisiä perusteluja. Kirjan mukaan Suomen väestönkasvu on niin nopeaa, että elintilan laajentaminen itään on tulevina vuosina välttämätöntä. Väite ei kuitenkaan perustunut mihinkään todellisiin faktoihin, vaan oli puhtaasti propagandistinen.
Paperi
Paperia valmistetaan niin graafiseen käyttöön (kirjoittaminen, piirtäminen, kopiointi, tulostaminen), hygieniaan (WC- ja talouspaperi) kuin pakkausmateriaaliksi. Paperin jalosteita ovat muun muassa sanomalehdet, kirjat, mehu- ja maitotölkit ja jotkin keksi- ja makeiskääreet. Myös tapetit valmistetaan vahvasta paperista. Setelit ja muut arvopaperit valmistetaan erittäin korkealaatuisesta paperista, johon voidaan käyttää puuvillaa tai lumppua. Lumppupaperi kestää hyvin aikaa ja kulutusta, ja sen pH-arvo on neutraali, joten se sopii erityisen hyvin arkistokäyttöön.
Valmistus
Nykyään valtaosa paperista valmistetaan teollisesti puukuiduista pitkälle automatisoidulla prosessilla. Eräät muutkin kuidut sopivat, mutta metsäteollisuus ei ole panostanut niiden tutkimukseen, koska puun riittävyys on vaikuttanut turvatulta. Taloudellinen ja ympäristöystävällinen tulevaisuuden vaihtoehto puulle on olkisellu. Olkea syntyy vuodessa ruuantuotannon ohessa 2 500 miljoonaa tonnia. Paperia valmistetaan maailmassa 350 miljoonaa tonnia vuodessa.
Lastuista voidaan valmistaa puumassaa lähinnä kahdella eri tavalla: hake keitetään lipeässä, jolloin puusta liukenee ligniini, mutta runsaasti muutakin. Näin saadaan sellumassaa. Vaihtoehtoisesti hake hierretään mekaanisesti. Käsittelyjen tuloksena puusta muodostuu massaa (hioke, hierre tai sellu), joka pestään ja useimmiten valkaistaan (valkaisematonta massaa josta syntyy ruskeaa paperimateriaalia, käytetään lähinnä pakkauspaperien ja -kartonkien valmistukseen).
Kierrätys
Paperin voi kierrättää raaka-aineena noin viisi kertaa. Kotikeräyspaperin kierrätysaste on Suomessa noin 85 prosenttia.
Sīstān ja Balūchestān
Provinssin väkiluku oli vuoden 2011 väestönlaskennassa 2 534 327 (3,37% Iranin väestöstä). Provinssin hallintokaupunki on noin 560 725 asukkaan Zahedan, joka sijaitsee provinssin itäosassa. Vuoden 2013 alkupuolella provinssi oli jaettu paikallishallintoa varten 18 aliprovinssiin eli šahrestaniin.
Wenzel IV Luxemburgilainen
Wenzel oli naimisissa kahdesti: ensimmäinen vaimo oli Joanna Baijerilainen, jonka kuoleman jälkeen Wenzel avioitui ensimmäisen vaimonsa serkun Sofia Baijerilaisen kanssa. Molemmat liitot jäivät lapsettomiksi. Wenzel kuoli sydänkohtaukseen metsästysretkellä vuonna 1419 lähellä Prahaa.
Jämtlands Sikåsin rautatieasema
Jämtlands Sikåsin rautatieasema on rautatieliikennepaikka Inlandsbananilla Ruotsissa rataosalla. Liikennepaikka sijaitsee Sikåsin kylässä Strömsundin kunnassa Jämtlandin läänissä.
Kairouan
Kairouan oli ajoittain aghlabidie n dynastian pääkaupunki 800-luvulla.
Venäjän koripallomaajoukkue
2000-luku
Venäjän koripallomaajoukkue ei menestynyt 2000-luvun alkuvuosina entiseen malliin. Sydneyn 2000 olympialaisissa se sijoittui kahdeksanneksi ja Indianapolisin MM-kisoissa 2002 kymmenenneksi. Seuraaviin olympia- ja MM-kisoihin se ei selviytynyt mukaan. Pekingin 2008 olympialaisissa se voitti vain yhden ottelun ja sijoittui yhdeksänneksi. EM-kilpailuissa 2009 ja MM-kilpailuissa 2010 Venäjä oli seitsemäs.
EM-kilpailut 2007
Espanjassa pelattavissa vuoden 2007 EM-kisoissa Venäjä voitti alkulohkossa Serbian 73–65, Israelin 90–56 ja Kreikan 61–53. Jatkolohkossa se voitti Portugalin 78–65, hävisi Espanjalle 69–81 ja voitti Kroatian 83–70. Puolivälierissä Venäjä voitti Ranskan 75–71, välierissä Liettuan 86–74 ja finaalissa Espanjan 60–59 ja voitti kultaa – ensimmäisen arvokisamitalinsa yhdeksään vuoteen ja ensimmäisen arvokisakultamitalinsa sitten Neuvostoliiton aikojen. Andrei Kirilenko valittiin kisojen arvokkaimmaksi pelaajaksi. Joukkuetta valmensi yhdysvaltalais-israelilainen David Blatt.
Tiira (lintutietopalvelu)
Vuonna 2017 lokakuun 11. päivä Tiirassa tuli täyteen 16 miljoonaa havaintoa.
Kalterijääkärit
thumb|200px|Kalterijääkäri Aarne Sihvo santarmien ottamassa valokuvassa. Kalterijääkärit eli špalerniitit olivat niin sanottujen routavuosien loppuaikana eli osapuilleen vuosina 1914–1917 venäläisten Suomessa pidättämiä jääkäriliikkeen värväreitä ja yhdysmiehiä. Yleensä eri peiteammattien suojissa toimivia, esimerkiksi kauppamatkustajiksi tai metsänostajiksi naamioituneita aktivisteja jäi kiinni kaiken kaikkiaan 78 miestä.
Tuomiot ja vankeusaika
Kolme kiinni jääneistä tuomittiin kuolemaan, loput elinkautiseen vankeuteen. Ensimmäisen maailmansodan aikaisten Venäjän sekavien olojen vuoksi teloituksia ei pantu toimeen, sillä vangituilla oli oikeus anoa armoa keisarilta, mutta armonanomuksia ei käsitelty. Kaikki vangitut jääkärit istuivat pietarilaisissa Krestyn ja Špalernajan vankiloissa odottamassa teloitusta tai siirtoa Siperiaan. Siirrot jäivät kuitenkin tekemättä, koska niitä ei saanut silloisen lain mukaan tehdä ennen kuin keisari olisi käsitellyt armonanomukset, mihin hallitsijalla ei ollut aikaa. Tämän vuoksi vankien siirrot päätettiin tehdä vasta rauhan solmimisen jälkeen.
Sopimus muistomerkeistä
thumb|Kalterijääkäri Jussi Reinikaisen hautakammio Iivanansaaressa. Viimeiset kalterijääkärit sopivat keskenään jo ennen sotia, että kukin heistä pyrkii luomaan sopivan muistomerkin symboloimaan maanpuolustus- ja jääkäriaatetta. Muistomerkit tarkoitettiin maanpuolustusaatteen symboleiksi, ei niinkään henkilökohtaisiksi monumenteiksi.
Vaara (täsmennyssivu)
Vaara voi tarkoittaa seuraavia:
Hollannin Grand Prix 1976
Lähteet
Hollannin GP 1976 – F1-ruutu
Masalan nuorisoteatteri
Masalan Nuorisoteatteri on kirkkonummelainen vuonna 1981 perustettu ammattijohtoinen harrastajateatteri. Teatteri perustuu Kirkkonummen kunnan Nuorisopalveluiden ja Masalan Nuorisoteatterin Kannatus ry:n yhteistyössä järjestämään toimintaan. Teatteritalossa perustettiin vuonna 1980 teatterikerho, mutta silloisen ohjaajan muuttaessa pois Kirkkonummelta sen toiminta hiipui. Vuonna 1981 perustettiin varsinainen Masalan nuorisoteatteri.
Luke Schenn
Ura
Heinäkuussa 2023 Schenn teki vapaana agenttina Nashville Predatorsin kanssa kolmivuotisen ja yhteensä 8,25 miljoonan dollarin arvoisen sopimuksen.
1983
Tammikuu
thumb|[[Apple Lisa.]]
Pitkävuori
Pitkävuori on entinen mäkihyppy- ja laskettelukeskus Jämsän Kaipolassa Keski-Suomessa. Hyppyrimäki rakennettiin vuonna 1964 sen ajan suurmäeksi, josta oli mahdollista hypätä yli sata metriä. Suurmäkeä täydentävät samaan aikaan rakennetut pienemmät 55, 25, 15 ja 8 metrin hyppyrimäet. Muutamaa vuotta aiemmin raivattiin Pitkävuoreen myös kaksi laskettelurinnettä, jotka varustettiin kahdella ankkurihissillä. Laskettelu alkoi noin vuosina 1959–1960 ja hiipui 1980-luvulla, kun lähelle valmistui suurempi hiihtokeskus Himos. Viimeinen hyppy Pitkävuoren tornista hypättiin vuonna 1994.
Latenssi
Latenssi tarkoittaa tietoliikennetekniikassa tavallisimmin sitä aikaa, joka paketilta kuluu matkaan lähettäjältä vastaanottajalle ja takaisin, eli paketin edestakaiseen matkaan kuluvaa aikaa. Yksinkertaisessa lähiverkossa tyypillinen latenssi on alle millisekunnin luokkaa ja kaapelimodeemi- ja ADSL-yhteyksillä noin 8 millisekuntia, mikäli yhteydellä ei ole interleaving-virheenkorjausta käytössä. Interleaving-ominaisuuden kanssa viiveaika Internetpalveluntarjoajan verkkoon on noin kaksinkertainen eli ~16 ms.
Verkkopeleissä latenssia kutsutaan pingiksi ping-ohjelman mukaan.
Kristiina Kivivuori
Suomentamisen ohella Kivivuori opetti dialogin suomentamista Teatterikorkeakoulussa ja ohjasi suomentajakursseja 1966–1967.
Salmonelloosi
Salmonelloosi tarkoittaa Salmonella-bakteerin aiheuttamaa tautia. Salmonelloosi on tavallisimmin ruuansulatuskanavan tartunta, ja sen oireena on ripuli. Salmonellan aiheuttamia tartuntoja ei yleensä suositella hoidettavaksi antibiooteilla. Oireisen salmonellatartunnan antibioottihoidosta päätetään potilaan taudinkuvan ja perusterveydentilan mukaan.
Ust-Ižora
Ust-Ižorassa on Aleksanteri Nevskin kirkko, joka rakennettiin Nevan taistelun paikalle.
Jack
Jack on alun perin englantilainen miehen etunimi. Nimi on syntynyt sekä Johannes- että Jakob-nimien lyhentymänä ja on yleinen myös kutsumanimenä. Nimi oli tässä muodossa käytössä jo keskiajalla, ja puhekielessä siitä on myös tullut miestä tarkoittava yleisnimi.
Alustatalous
Yleistä
Alustatalouteen kuuluu taipumus kohti monopolia, sillä tietyn koon saavuttaneesta alustasta tulee dominoiva. Esimerkkejä tällaisista ovat Google hakukoneissa, Facebook sosiaalisissa verkostoissa, Twitter mikrobloggaamisessa, Netflix elokuvien suoratoistossa, YouTube videoiden jakamisessa ja Spotify musiikissa. Alustan taipumusta kohti monopolia selitetään verkostovaikutuksilla: mitä useampi käyttää alustaa, sitä arvokkaammaksi alusta muodostuu kaikille. Tästä seuraa itseään voimistava menestys, ja kilpailijoiden on käytännössä mahdotonta tehdä lovea alustan saavuttamaan asemaan.
Yrittäjä vai palkkatyöntekijä?
Woltille ja muille lähetysalustayhtiöille lienee HS-analyysin mukaan samantekevää, katsotaanko kuskit yrittäjiksi vai työsuhteessa oleviksi. Tärkeämpää on se, miten joustavia työsuhteen ehdot ovat. Berliinissä Woltin lähetit ovat työsuhteessa mutta laki on niin joustava, että keikkatyö sujuu toimivasti. HS-analyysi arvioi, että vastaava lainmuutos tehdään Suomessakin, niin että laki mahdollistaa toimivan kuskityön työsuhteessakin, vaatii vain eräiden riskien siirtoa kuskeilta alustayhtiölle.
Venäjän presidentinvaali 2008
Vaalien tulos
Dmitri Medvedev voitti vaalit 70,28 prosentin kannatuksella. Äänestysprosentti nousi 69,78 prosenttiin. Kommunistien Zjuganovin äänisaalis oli 17,72 prosenttia, äärikansallismielisen Žirinovskin 9,34 ja demokraattisen puolueen Bogdanovin 1,29 prosenttia.
Jurjuzan
Kaupunki on saanut alkunsa vuonna 1758 perustetusta rautatehtaasta, joka toimi vuoteen 1908 saakka. Vuonna 1829 paikkakunnalla tapahtui yksi 1800-luvun alun suurimmista talonpoikaiskapinoista. Kaupunki Jurjuzanista tuli vuonna 1943. Se on tunnettu lähinnä neuvostoaikana valmistetuista samannimisistä jääkaapeista.
Liljakasvit
Liljakasvien taksonomia
Näistä heimoista sarsaparillakasvit (Smilaceaeae) ovat nykyisten tutkimusten mukaan läheisintä sukua liljakasveille. Joidenkin tutkijoiden mukaan myös mariposaliljat (Calochortus) ja muutamat muut sille läheiset suvut olisi luokiteltava omaksi heimokseen Calochortaceae (seuraavassa alaheimo Calochortoideae).
Alaheimot
3. Streptopoideae Reveal. Lehtikanta tuppimainen; siemenet vaihtelevissa määrin pyöreitä, juovaisia. Kolme sukua, 15 lajia pohjoisessa lauhkeassa vyöhykkeessä, erityisesti Itä-Aasiassa ja Pohjois-Amerikan itä- ja länsiosassa. Suvussa Scoliopus kukan kehäkiehkurat ovat hyvin erilaiset ja heteitä on kolme.
Motti
Mekanisoitujen ja raskaasti aseistettujen neuvostoliittolaisten joukkojen saartaminen metsien kautta tuli välttämättömäksi siksi, ettei suomalaisilla ollut riittävästi voimaa neuvostoliittolaisten pakottamiseksi antautumaan tai heidän voittamisekseen heti, vaan vasta sen jälkeen, kun saarrettujen yhteydet oli katkaistu.
Ihmisaivot
Koko
Ihmisen aivot ovat eläinkunnassa suhteellisesti hyvin suuret: neljä tai viisi kertaa niin suuret kuin ihmisenkokoisella nisäkkäällä voisi olettaa olevan.
Osat
thumb|400px|Isoaivojen neljä lohkoa: otsa- eli frontaalilohko (keltaisella), päälaen- eli parietaalilohko (punaisella), ohimo- eli temporaalilohko (vihreällä) sekä takaraivo- eli oksipitaalilohko (sinisellä). Isoaivojen alapuolella takana ovat pikkuaivot (cerebellum). thumb|400px|[[Aivokurkiainen, joka yhdistää vasemman ja oikean aivopuoliskon hermosäikein. Heti sen alapuolella sijaitsevat aivo-selkäydinnesteen täyttämät sivukammiot.]]
Taivas ja maa
Taivas ja maa (Heaven & Earth) on yhdysvaltalainen elokuva, jonka ohjaaja on Oliver Stone. Se on ilmestynyt vuonna 1993. Elokuvan pohjana on Le Ly Hayslipin omaelämäkerrallinen romaani nuoren naisen varttumisesta Vietnamin sodan varjossa ja romanssista amerikkalaissotilaan kanssa.
Ihmisaivot
Hermosolut ja sähkökemialliset pulssit
Neuronit eli hermosolut ovat aivojen ja hermoston yksittäisiä, mikroskooppisia yksiköitä. Arviot niiden määrästä vaihtelevat 50 miljardista 500 miljardiin. Yleisesti esitetty luku on 100 miljardia, ja vuonna 2009 julkaistussa tutkimuksessa päädyttiin lukemaan 86 miljardia.
Aivojen soluista noin puolet, mutta joidenkin arvioiden mukaan jopa 90 prosenttia, on gliasoluja eli hermotukisoluja. Niillä on erilaisia tehtäviä: ne esimerkiksi tarjoavat hermosoluille ravintoa tai tuhoavat mikrobeja.
Tehtävät ja toiminnot
Ihmisen aivojen ensisijainen tehtävä on auttaa koko elimistöä pysymään optimaalisessa tilassa suhteessa ympäristöön. Aivot saavat jatkuvaa informaatiovirtaa sähköisinä impulsseina aistielinten hermosoluilta. Suurin osa siitä on epäolennaista eikä tärkeää, joten se jää tiedostamattomaksi. Jos aivot kuitenkin pitävät informaatiota uutena tai tärkeänä, aivot vahvistavat signaaleja ja saavat ne esiintymään useilla alueilla. Kun tätä toimintaa ylläpidetään riittävän kauan, syntyy tietoinen kokemus. Joskus aivot määräävät elimistön toimimaan lähettämällä lihaksiin signaaleja, jotka saavat ne supistumaan.
Säätely
Aivot säätelevät monia kehon perustoimintoja, kuten sydämen sykettä, hengitystä, ruoansulatusta, hikoilua ja sukupuoliviettiä. Säätelystä vastaavat hypotalamus ja aivorunko yhdessä. Aivojen hermokeskukset vaikuttavat elimistön rauhasiin, jotka tuottavat ja vapauttavat erilaisia hormoneja. Aivoissa hormoneja valmistavat aivolisäke ja käpylisäke. Hormonit vaikuttavat esimerkiksi nälän, janon tai kylläisyyden aistimuksiin sekä uni-valve-rytmiin.
Verenkierron häiriöt
Laskimopuolen häiriöistä on huomioitava harvinainen mutta vakava suurten veriviemärien laskimontukkotulehdus eli tromboflebiitti, joka on henkeä uhkaava tila.
Kyrylo Henyk
Kyrylo Henyk (1857 – 12. helmikuuta 1925) oli kanadanukrainalainen siirtolaisasiamies.
Elämäkerta
Kuollessaan Henyk oli tullut niin tunnetuksi kanadanukrainalaisessa yhteisössä, että häntä kutsuttiin “Kanadan tsaariksi”.
Valerio Fiori
thumb|Valerio Fiori elokuussa 2012. Valerio Fiori (s. 27. maaliskuuta 1969 Rooma, Italia) on italialainen entinen jalkapallomaalivahti, joka toimii nykyisin Italian Serie A:ssa pelaavan AC Milanin maalivahtivalmentajana.
Fiori pelasi urallaan 229 Serie A:n ottelua, joista yli puolet (117) kotikaupunkinsa Rooman seurassa SS Laziossa. Lazio oli miehen ensimmäinen ammattilaisseura, johon hän siirtyi Lodigianin nuorisojoukkueesta.
Christopher Meloni
Christopher Peter Meloni (s. 2. huhtikuuta 1961 Washington DC ) on yhdysvaltalainen näyttelijä. Hänet tunnetaan muun muassa televisiosarjoista Kova laki: Erikoisyksikkö ja Kylmä rinki sekä elokuvasta Bound.
Tunturihorsma
Levinneisyys
Suomessa se on pohjoinen tunturialueiden kasvi, jota tavataan Keski- ja Pohjois-Lapissa Kittilästä ja Sallasta pohjoiseen. Yleisenä tunturihorsmaa kasvaa Enontekiön pohjoisosassa ja Utsjoella.
Phyllis Logan
Phyllis Margaret Logan (s. 11. tammikuuta 1956 Paisley, Skotlanti) on skotlantilainen televisio- ja elokuvanäyttelijä, joka tunnetaan muun muassa roolistaan elokuvassa Salaisuuksia ja valheita sekä televisiosarjasta Lovejoy. Hänet tunnetaan myös taloudenhoitaja rouva Hughesin roolistaan draamasarjassa Downton Abbey.
Sanhedrin
Sanhedrin perustettiin sen jälkeen, kun juutalaiset olivat palanneet Israelin alueelle Babylonian pakkosiirtolaisuusajan jälkeen vuoden 539 eaa. paikkeilla. Sen muodostivat 71 "vanhinta". Sanhedrin toimi myös neuvottelukuntana ja lakeja säätävänä elimenä. Roomalaisvallan aikaan Sanhedrinin valta oli rajallinen. Roomalaisvalta ei ollut esimerkiksi antanut Sanhedrinille oikeutta määrätä kuolemanrangaistuksesta, jonka vuoksi Raamatun mukaan Jeesus Nasaretilaisen kuolemantuomio piti saada roomalaiselta käskynhaltijalta Pontius Pilatukselta. Sanhedrin lakkasi olemasta 300-luvulla.
Hausmylly
2010-luku
Vuoden 2018 alussa Hausmyllylle kasattiin keikkakokoonpano Enzon ympärille ja aloitettiin yhtyeen viimeinen ”Kiitos kaikesta 2018” -jäähyväiskiertue. Vuoden 2018 syyskuussa julkaistiin myös ”Hausmylly feat. Tauski” -nimen alla Tauskin sanoittama sekä sovittama uusi kappale ”Kiitos kaikesta”.
Kirkkosaari (Köyliönjärvi)
Lallin kellari
Suomenlinnassa palvellut Cedercreutzeille sukua ollut ruotsalainen amiraali Carl Tersmeden vieraili Köyliönkartanossa vuonna 1748. Hän kertoo 1900-luvun alussa julkaistuissa päiväkirjoissaan Amiral Carl Tersmedens memoarer perimätiedosta, jonka mukaan Lallin aikana Kirkkosaaressa olisi sijainnut jonkinlainen kirkko. Tersmeden käyttää tästä nimitystä "kellari". Hän kuvaili myös paikalla näkemäänsä punaisesta hiekkakivestä tehtyä alttarilla varustettua rakennelmaa, joka oli osittain maanalainen. Tersmedenin tallentaman kansanperinteen mukaan se oli talonpoika Lallin leskivaimon sekä muiden seudun varhaisten kristittyjen kokoontumispaikka. Köyliön kirkkohistoriaa tutkineen teologian tohtori Heikki Huhtalan mukaan on mahdollista, että nykyinen kirkko on rakennettu juuri tämän ikivanhan "kellarin" päälle, joka myös selittäisi sen äkillisen katoamisen Kirkkosaaren maisemasta. Nykyään Köyliönkartanossa sijaitsee niin ikään "Lallin kellarina" tunnettu kivirakenteinen kellari, joka on tiettävästi peräisin 1500-luvulta.
Papinportaat
"Papinportaat" ovat massiviiset kiviset portaat, jotka johtavat Köyliönjärven vesirajasta rantatörmää pitkin ylös kirkkomaalle. Ne ovat olleet paikoillaan jo ainakin nykyistä kirkkoa rakennettaessa 1750-luvun alussa. Nimensä portaat ovat saaneet niitä aikoinaan käyttäneistä kirkkoherroista, jotka asuivat mantereen puolella ja kulkivat portaita pitkin matkallaan kirkkoon. Lyhin tie pappilan ja kirkon välillä kulki portaiden alapäässä sijainneen venerannan kautta. Heikki Huhtalan mukaan on mahdollista, että ne ovat alun perin johtaneet juuri "Lallin kellarina" tunnettuun kirkkorakennukseen.
Käyttöoikeuksien hallinta
Suomen laki
Kopiosuojauksen kiertämisen kielto ei koske tietokoneohjelmaa suojaavaa kopiosuojausta.
Arvostelua
Monet yksityishenkilöt vastustavat DRM-tekniikoita periaatteesta, sillä ne rajoittavat yksityishenkilön oikeuksia ostamaansa tuotteeseen. DRM-tekniikka on ajanut monet tavallisesti musiikkinsa ostavat yksityishenkilöt lataamaan musiikkinsa laittomasti vertaisverkoista, joissa DRM-suojaukset on poistettu ja musiikki toimii kaikkialla. Jotkut näistä henkilöistä tosin ostavat yhä musiikkinsa, mutta lataavat kopion "laittomasti" saadakseen sisällön toimimaan soittimissaan.
Till Eulenspiegel
Belgialainen kirjailija Charles De Coster on kirjoittanut tarinaan pohjautuvan version La légende de Tiel Uylenspiegel et de Lamme Goodzak (1867), josta on tullut Belgian kansallisromaani.
Histan tila
Ihamuotiloiden aika
Hilda Ihamuotila siirsi kartanon vuonna 1933 ainoalle lapselleen Veikko Ihamuotilalle. Tänä aikana tilaa kehitettiin mm. salaojittamalla kaikki pellot pääosin jo 1930-luvulla. Kartanossa oli yli 50-päinen lypsykarja. Histasta muodostui harjoittelutila, jossa kymmenet agronomit ja kotitalousopettajat hankkivat käytännön kokemuksensa. Nykyisin kartanon päätuotantosuuntana on erikoiskasvien viljely mm. siementuotantoa varten sekä metsätalous.
Stefanus IX
Paavi Stefanus IX ( n. 1020–29. maaliskuuta 1058) oli paavina 2. elokuuta 1057 – 29. maaliskuuta 1058. Hänen oikea nimensä oli Frederick Lorrainelainen. Frederickin vanhempi veli oli Ylä-Lothringenin herttua ja Toscanan markiisi ja hänellä oli merkittävä rooli tuon ajan politiikassa.
Flunssa
Flunssaa ei pidä sekoittaa influenssaan, joka on vakavampi sairaus ja eri viruksen aiheuttama. Toisaalta myös jokin flunssan aiheuttava virus voi aiheuttaa vakavia sairaustiloja ja voi viedä lapsen jopa influenssaa useammin sairaalahoitoon. Flunssakin voi olla vaarallinen esimerkiksi keuhkoahtaumatautia tai astmaa sairastaville, ja raivaa tietä bakteerien aiheuttamille jälkitaudeille.
Tartunta ja sen välttäminen
Rokotetta flunssaan ei ole olemassa. ”Flunssarokotteesta” puhuttaessa kyse on huolimattoman kielenkäytön aiheuttamasta sekaannuksesta rokotteeseen, joka antaa suojan influenssaa vastaan. Flunssarokotetta ei ole, koska tautia aiheuttavia viruksia on useita satoja, joten yhtä yksittäistä rokotetta on mahdotonta kehittää.
Yhdysvaltojen armeijassa oli käytössä rokote adenoviruksia vastaan vuodesta 1971 aina 1990-luvulle saakka. Rokotteesta luovuttiin lopullisesti vuonna 1999, eikä se koskaan päätynyt siviilikäyttöön. Rokotetta RS-virusta vastaan on yritetty kehittää 1960-luvun alusta saakka, mutta tehtävä on osoittautunut haasteelliseksi. Koska RS-virus on tärkein yksittäinen lasten sairaalahoitoa vaativan hengitystieinfektion syy, toimivalle rokotteelle olisi valtavat markkinat.
Oireet
Tavallisimmat oireet ovat rään eritys, aivastelu, yskä, kuume, äänen käheys, lihassäryt, kurkkukipu, päänsärky ja paineen tunne poskionteloissa. Oireet riippuvat taudinaiheuttajasta sekä potilaan iästä ja kunnosta. Oireiden voimakkuus ei riipu virusten määrästä vaan elimistön omasta reaktiosta taudinaiheuttajaa vastaan. Erityisesti nenänielun eritteiden interleukiini-6 ja interleukiini-8 pitoisuuksilla on voimakas yhteys flunssapotilaan oireiden kanssa.
Etenkin aikuisilla flunssa voi tulla myös kokonaan ilman kuumetta. Tauti kestää yleensä 5–10 päivää. Noin joka kolmannella oireet voivat kuitenkin jatkua jopa kolmen viikon ajan.
Sitkokääpä
Sitkokääpä (Antrodiella pallescens) on koko Suomessa yleinen kääpälaji. Sitä esiintyy rehevissä ja kosteissa metsissä. Sitkokäävällä on vahva seuraajalajisuhde taulakääpään ja usein sitkokääpä kasvaa suoraan kuolleen taulakäävän päälle. Isäntäpuita ovat koivut, harmaaleppä ja harvoin muut lehtipuut. Sitkokääpä on erotettu omaksi eurooppalaiseksi lajikseen Antrodiella semisupinasta.
Peltipurkkikatedraali
Ukrainalainen siirtolaisuus Kanadaan alkoi vuonna 1891. Siirtolaiset saapuivat etupäässä Itävalta-Unkarista Galitsian ja Bukovinan alueilta. Bukovinasta saapuneet olivat ortodokseja, galitsialaiset kreikkalaiskatolisia eli itäisen riitin katolilaisia. Kummatkin olivat tottuneet bysanttilaiseen jumalanpalvelusjärjestykseen. Vuoteen 1903 mennessä Länsi-Kanadan ukrainalainen siirtolaisväestö oli kasvanut niin suureksi, että uskonnolliset johtajat, poliitikot ja koulutusalan henkilökunta alkoivat kiinnittää siihen huomiota.
Kiista kirkon omaisuudesta
Manitoban provinssin lakiasäätävän kokouksen kansanedustaja Joseph Bernier pani käyntiin dramaattisen tapahtumasarjan. Vuonna 1902 hän teki lakiehdotuksen “ruteenien Rooman yhteydessä toimivan kreikkalaiskatolisen kirkon omaisuuden siirtämisestä Rooman kirkon alaisuudessa toimivien yhteisöjen hallintaan”. Tuohon aikaan ukrainalaisista käytettiin myös nimitystä ruteenit. Arkkipiispa Langevin julisti: "ruteenien on todistettava katolisuutensa luovuttamalla omaisuus kirkolle eikä protestanttien tapaan yksittäiselle henkilölle tai piispasta ja papistosta riippumattomalle maallikkojen komitealle.” Preeriaprovinssien ukrainalaisväestön lukuisuus herätti myös venäläisten ortodoksisten lähetyssaarnaajien kiinnostuksen. Venäjän ortodoksinen kirkko käytti tuolloin 100 000 dollaria vuodessa lähetystyöhön Pohjois-Amerikassa. Myös presbyteerisen kirkon kiinnostus heräsi. Se kutsui ukrainalaisyhteisön nuoria miehiä opintoihin Manitoba Collegeen (nykyinen Winnipegin yliopisto), johon perustettiin erillisiä luokkia nuorille ukrainalaisille, aluksi opettajankoulutukseen ja myöhemmin myös itsenäisen kreikkalaisen kirkon pappiskoulutukseen. Rehtori King haastatteli opintoihin pyrkineitä Bodruhia ja Nehrytšia saksaksi, jota hän itse puhui erinomaisesti. Henyk käänsi heidän tutkintotodistuksensa puolasta englanniksi. Heistä tuli ensimmäiset ukrainalaiset yliopisto-opiskelijat Pohjois-Amerikassa, koska Manitoba College oli tuohon aikaan osa Manitoban yliopistoa.
Kserkses I
Hyökkäys Kreikkaan
Kserkses suunnitteli hyökkäyksen ja sen huollon perinpohjaisen huolellisesti. Hellespontokselle hän oli teettänyt sillan. Kreikkalainen historioitsija Herodotos kertoo, että kun ensimmäinen sillanrakennusyritys epäonnistui myrskyn revittyä sillan kappaleiksi, Kserkses antoi ruoskia meren aallot ja mestata rakentajat. Toinen rakentamisyritys onnistui. Vuonna 480 eaa. siirtyi sotajoukko Sardeesta Abydokseen. Ensin kulkivat kuorma- ja vetojuhdat ja niiden jäljessä toinen puoli sotaväkeä, järjestämätön joukko kaikenlaisia kansoja. Sitten tuli kuninkaan etujoukkona 1 000 valittua persialaista ratsumiestä ja yhtä monta keihäsmiestä. Näitä seurasivat Ormutsin pyhät vaunut, kahdeksan valkoista hevosta edessä, joiden ajaja astui vieressä, sillä ei kukaan kuolevainen saanut nousta niiden vaunujen istuimelle. Sitten Kserkses itse ajoi istuen korkeissa vaunuissa, joiden vieressä ajaja astui. Kuninkaan jälkijoukkona oli kuten edelläkin 1 000 valittua ratsumiestä ja yhtä monta keihäsmiestä sekä 10 000 muuta ratsumiestä ja yhtä monta miestä parasta jalkaväkeä. Kuninkaan seurueen jäljessä vaelsi kirjavassa epäjärjestyksessä suuren sotajoukon toinen puoli.
Kulttuuriareena Gloria
Historia
Teatteri remontoitiin 1973 perusteellisesti, ja siinä yhteydessä tilojen pinnat saivat syvänpunaisen värin.
Jatkuva funktio
Jatkuvien funktioiden ominaisuuksia
Jatkuvia funktioita voidaan konstruoida muista jatkuvista funktioista yhteenlaskun, kertolaskun ja tietyissä tapauksissa jakolaskun avulla. Jos on väli, a\in I sekä  ja  jatkuvia funktioita pisteessä a, niin:
Anolan kartano
Historia
Vanhin säilynyt kauppakirja kartanosta on vuodelta 1488, jolloin Alissa Henrikintytär Horn myi kartanon turkulaiselle Djäknin sukuun kuuluneelle raatimiehelle Laurens Jönssonille. Vuosina 1500–1700 Anolan kartanon omisti Kurkien suku. Ensimmäinen sukuun kuulunut kartanonherra oli Ruotsista saapunut Jöns Knuutinpoika Kurjen isä, joka omisti myös Kankaisten ja Joensuun kartanot.
Beckmanin tyttärien jälkeen kartano oli 1800-luvulla muun muassa Yyterin kartanon omistaneen Isak Fellmanin sekä kolmen porilaisen liikemiehen hallussa.
Parma (yritys)
Parman taustalla ovat Lohjan Kalkkitehdas (nyk. Lohja) ja Paraisten Kalkki (nyk. Partek). Lohjan ja Partekin elementtitoiminnat yhdistettiin vuonna 1992 Partek Betonila Oy:ksi. Vuonna 1997 Partek Betonilan ja Rakennusliike Puolimatkan teollisuuden elementtitoiminnat yhdistettiin Parma Betonilaksi. Vuodesta 2003 lähtien yrityksen nimenä on ollut Parma Oy.
Näkemiin, hyvästi
Näkemiin, hyvästi on Anssi Mänttärin ohjaama elokuva vuodelta 1986. Elokuva on yksi neljästä Mänttärin vuoden 1986 aikana tekemästä elokuvasta.
John O’Mahony
Amerikan feeniläisten toiminta oli aluksi vaatimatonta, mutta vuoteen 1865 mennessä järjestö oli kasvanut niin suureksi ja varakkaaksi, että se saattoi toimittaa sekä raha- että aselähetyksiä Irlannin sisarorganisaatiolleen. O’Mahony tuki haluttomasti feeniläisveljeskunnan suunnitelmaa tehdä hyökkäyksiä Yhdysvaltain rajan yli brittiläiseen Kanadaan. Tarkoituksena oli vallata alueita Kanadasta pantiksi, jolla voitaisiin käydä brittien kanssa kauppaa Irlannin itsenäisyydestä. O’Mahonyn uskottavuus kärsi, kun hänen johtamansa hyökkäys Campobellon saarelle New Brunswickissa päättyi epäonnistumiseen, ja hän luopui feeniläisveljeskunnan johdosta. Hänet kuitenkin kutsuttiin vuonna 1872 takaisin sen johtoon.
Transformers: War for Cybertron
Hahmot
Shockwave, Demolishor ja Jazz olivat avattavissa moninpelitilaan myös pelin esitilauksessa.
Suomen Taitovoimisteluklubi
Permanto
Seura on myös aerobicissa osallistunut arvokilpailuihin.
Cristian Brocchi
Ura pelaajana
Kaudella 2005–2006 hän pelasi lainalla Fiorentinassa ja sai palattuaan Milaniin myös enemmän vastuuta. Hän siirtyi Milanista SS Lazioon kaudeksi 2008/09. Hän voitti Laziossa Italian cupin mestaruuden ja oli joukkueen avainpelaajia kolmella ensimmäisellä kaudellaan. Brocchin uran viimeiset kaudet menivät piloille loukkaantumisten takia ja hän lopetti uransa vuonna 2013.
Ura valmentajana
Pelaajauransa jälkeen Brocchi palasi Milanin organisaatioon ja aloitti kesällä 2013 seuran juniorivalmentajana. Vuotta myöhemmin hänestä tuli Milanin U19-joukkueen päävalmentaja. Siniša Mihajlovićin saatua potkut AC Milanin peräsimestä huhtikuussa 2016, Brocchista tuli loppukauden kattavalla sopimuksella edustusjoukkueen päävalmentaja. Brocchi luotsasi Milanin lopulta seitsemänneksi. Kauden jälkeen hänet korvasi Vincenzo Montella.
Luettelo barokkisäveltäjistä
Siirry kirjaimeen → A B C D E F G H I J K L M N O P Q R S T U V W X Y Z Å Ä Ö
Miroslav Blažević
Ura
Kroatian maajoukkuetta Blažević valmensi vuosina 1994–2000. Tuolloin Kroatian joukkueessa pelasivat muun muassa Slaven Bilić, Robert Jarni, Zvonimir Boban, Robert Prosinečki, Alen Bokšić ja Davor Šuker. Blažević johdatti Kroatian vuoden 1998 MM-kilpailujen lisäksi EM-kilpailuihin 1996 ja siellä puolivälieriin. Hän jätti tehtävänsä Kroatian jäätyä ulos vuoden 2000 EM-kilpailuista.
COSS
COSS edistää avointen ohjelmistojen hallittua käyttöä eri toimialoilla ja tuottaa palveluja jäsentensä liiketoiminnan kehittämiseksi. COSS palvelee sekä OSS (Open Source Software) -tuotteita ja -palveluja tarjoavia yrityksiä että OSS-ratkaisujen käyttäjiä: yrityksiä, yhteisöjä ja julkishallinnon organisaatioita.
Miroslav Blažević
Muuta
Blažević oli lähtöisin nykyisen Bosnia ja Hertsegovinan alueelta. Hänen vanhempansa olivat Bosnian kroaatteja.
Henkilövaali
Suomen valtiollisessa ja kunnallisessa politiikassa ei ole käytössä enempää puhdas henkilövaali kuin puhdas listavaalikaan, vaan näiden yhdistelmä, henkilökohtainen listavaali. Henkilökohtaisessa listavaalissa äänestäjä osallistuu samalla äänellä sekä listavaaliin että äänestämällään listalla esiintyvien ehdokkaiden väliseen henkilövaaliin.
Merirantaputki
Ulkonäkö
thumb|vasen|180px|Merirantaputki teoksessa Bilder ur Nordens Flora.
Riki Takeuchi
Riki Takeuchi (s. 4. tammikuuta 1964 Saiki, Japani) on japanilainen näyttelijä ja laulaja, joka on näytellyt monissa Takashi Miiken ohjaamissa elokuvissa. Takeuchi myös esittää Riki Takeuchi -nimistä pelinjohtajaa elokuvassa Battle Royale II: Requiem sekä Ginya Yabukia Tokyo Mafia -elokuvissa.
Auli Hakulinen
Ura
Hakulinen oli Ison suomen kieliopin päätoimittaja. Hän on tutkinut ennen kaikkea puhutun kielen syntaksia mutta myös tekstilingvistiikkaa, pragmatiikkaa ja semantiikkaa ja on ollut keskeinen toimija keskustelunanalyysin ja naistutkimuksen tuomisessa Suomeen. Kielitieteen organisoijana, sen terminologian kehittäjänä, tutkijana ja tutkijankouluttajana hänen panoksensa suomen kielen ja yleensä kielentutkimuksen kehitykseen on ollut merkittävä. Hän on edelleen aktiivinen kielipoliittinen vaikuttaja Suomessa.
Jonas Olsson (tuottaja)
Vuonna 2023 hän voitti Emma-gaalassa Vuoden musiikintekijä- ja Vuoden tuottaja-palkinnot.
Alkovi (albumi)
Tämä rakkaus
Kolmantena singlenä julkaistiin albumin viides raita ”Tämä rakkaus”.
Lohikäärmeen merkki
Tarina
Lohikäärmeen merkki kertoo lohikäärmeen vuonna syntyneistä 15-vuotiaista kaksosista Ang ja Ling Leungista, joilla on erityinen kohtalo. Kultaisen Lohikäärmeen kuoltua Mestari Chin valitsee kaksosista Angin uudeksi Kultaiseksi Lohikäärmeeksi ja antaa tälle haltuun kultaisen voimarenkaan. Ling pettyy suuresti Angin valinnasta, sillä hän oli Mestari Chinin dojon paras kamppailija. Ling kokee suurta nöyryytystä ja vannoo kostoa häntä kohtaan pettäneille, aloittaen veljestään ja mestaristaan. Ling siirtyy pimeälle puolelle Woo Yinin alias Eläinradan herran palvelukseen, jonka myötä hänestä tulee Varjolohikäärme. Eläinradan herra puolestaan pyrkii saamaan haltuunsa vähintään neljä kahdestatoista muinaisesta kiinalaista eläinradanmerkin voimarenkaasta, jonka myötä hän voisi elvyttää heikentyneen mestarinsa, Pimeimmän Jinin herran. Angin tehtävänä on pysäyttää kaksikko ja suojella kultaista rannekettaan, jonka avulla hän voi muuntautua Kultaiseksi Lohikäärmeeksi.
Äänirooleissa
Sarjan alkuperäiset äänet.
Videopelit
Sarjan pohjalta on kehitetty Legend of the Dragon, joka julkaistiin vuonna 2007 PlayStation 2:lle, Wiille ja PlayStation Portablelle.
Vasarahai
Ulkonäkö
left|thumb|220px|Oikealla vasarahain, vasemmalla [[kampavasarahain pää ylhäältä päin katsottuna.]] Kalan väri vaihtelee ruskeanharmaasta tummaan oliivinvihreään; vatsapuoli on aina vaaleampi. Aikuinen yksilö voi olla neljä metriä pitkä ja painaa jopa 400 kiloa. Lajin luonteenomainen tuntomerkki on vasaramainen leveä pää. Erikoinen päänmuoto auttaa lajia ravinnonhankinnassa sen suoman laajan näkökentän ansiosta.
Tiikerihai
Tiikerihai (Galeocerdo cuvier ) on tiikerihaiden heimoon kuuluva kalalaji. Se on neljänneksi suurin hai maailmassa. Nimensä se on saanut tiikerin raitoja muistuttavien kylkiraitojensa mukaan.
Levinneisyys ja elinympäristö
Tiikerihain levinneisyysalue Länsi-Atlantilla on Massachusetts, Meksikonlahti, Karibianmeri ja Uruguay. Levinneisyysalue Itä-Atlantilla on Angolan saaristo. Levinneisyysalue Indo-Tyynenmeren alueella on Persianlahti, Punainenmeri, Itä-Afrikka, Havaiji, TahitiPohjois- ja Etelä-Japani ja Uusi-Seelanti. Levinneisyysalue Itä-Tyynellämerellä on Etelä-Kalifornia, Peru, mukaan lukien Revilla Gigedon saaret, Kookossaari ja Galápagossaaret.
Gaspar Llamazares
Myöhempi poliittinen ura
Maaliskuussa 2008, IU:n jäätyä kaikkien aikojen huonoimpaan parlamenttivaalitulokseensa Llamazares ilmoitti, että hän ei enää pyrkisi liiton johtoon. Hän luopui tehtävästä 25. lokakuuta 2008, kolme viikkoa ennen IU:n yhdeksättä liittokokousta, joka valitsisi hänelle seuraajan
Tiikerihai
Tiikerihai kulttuurissa
Tiikerihailla on huono maine ihmissyöjänä, vaikka hyökkäykset ihmisiä vastaan ovat satunnaisia. Japanissa se on paholaisen symboli, kun taas Havaijilla se symboloi esi-isiä. Toisessa maailmansodassa moottoripellitykseen maalattu hainkita oli suosittu hävittäjäkoneiden yksikkötunnus. Suomessa tiikerihain on tehnyt tunnetuksi samanniminen laulu Tiikerihai, jonka ovat levyttäneet Juha Eirto sekä Olavi Virta.
Lähetyshiippakunta
Suomen evankelisluterilainen lähetyshiippakunta, lyhyesti Lähetyshiippakunta, (, englanniksi The Evangelical Lutheran Mission Diocese of Finland) on Luther-säätiön ja eräiden muiden hengellisten yhteisöjen perustama itsenäinen luterilainen kirkko. Sen toimintaa ohjaa oma hiippakuntajärjestys ja hallintoasioita toteuttaa hiippakuntaneuvosto. Lähetyshiippakunta ei perustamisasiakirjansa mukaan ole rekisteröitynyt uskonnolliseksi yhdyskunnaksi, jotta myös Suomen evankelis-luterilaisen kirkon jäsenet voivat kuulua siihen.
Organisaatio
Aiemmin Lähetyshiippakunnan seurakunnat olivat järjestäytyneet kolmeen alueeseen sekä kuuteen piiriin. 17.3.2015 tuli käyttöön uusi Lähetyshiippakunnan rovastikuntajako. Tällöin seurakunnat jakautuivat kolmeen alueeseen ja seitsemään lähetyshiippakuntarovastikuntaan. Alueiden esimiehinä toimivat aluerovastit. Jaon tarkoituksena oli jäsentää seurakuntien yhteistyötä toiminnallisesti ja hallinnollisesti. LHPK-rovastikunnista tuli alueellisen toiminnan perusyksikköjä. Niistä tehtiin seurakuntamäärältään pieniä, jotta niiden olisi helpompi tarvittaessa kasvaa. Niille ei myöskään nimitetty omia rovasteja, vaan aluerovastit vastaavat useasta LHPK-rovastikunnasta.
Lähetyshiippakunnan talous perustuu vapaaehtoiseen kannatukseen, eikä se saa taloudellista tukea valtiolta tai Suomen evankelis-luterilaiselta kirkolta. Seurakuntien työn rahoittaminen toteutetaan niiden taustayhteisöjen kautta kolehdein ja vapaaehtoisin maksuin. Hiippakunnalla ei ole omaa taloudenpitoa, vaan sen tukemisesta ja kulujen kattamisesta vastaa Suomen Luther-säätiö.
Ferdinand Bie
Tukholman olympialaisten viisiottelussa voittaja Jim Thorpe oli täysin ylivoimainen voitettuaan neljä lajia viidestä ja oltuaan keihäänheitossa toinen. Bie hyppäsi kilpailuissa pituutta 685, heitti keihästä 46,45, juoksi 200 metriä aikaan 23,5, heitti kiekkoa 31,79 ja juoksi 1 500 metriä aikaan 5.07,8. Sijapistejärjestelmä antoi Thorpelle kuusi pistettä ja toiseksi tulleelle Bielle 16. Pronssimitalisti James Donahue sai 24 pistettä, joten Bie sai hopeaa varsin selvällä erolla.
Kuvasz
Kuvasz on unkarilainen paimenkoirarotu tai oikeammin laumanvartijarotu. Kuvasz-rotu kehitettiin vuosisatojen saatossa suojelemaan karjaa, omaisuutta ja omistajaansa susilta, muilta pedoilta ja varkailta. Muita suuria valkoisia vartioivia koiria ovat slovakiancuvac, owczarek podhalanski, maremmano-abruzzese, pyreneittenkoira ja komondor.
Ferdinand Bie
Bie kilpaili olympialaisissa myös kymmenottelussa, mutta keskeytti, sekä pituushypyssä, jossa sijoittui yhdenneksitoista. Bie oli n. 176 cm pitkä ja painoi n. 75 kg.
Kuvasz
Ulkomuoto
Kuvaszin selkä on keskipitkä, ja lanneosa lyhyt ja tiivis. Rintakehän syvyys on noin puolet säkäkorkeudesta, ja vatsalinja kohoaa takaosaa kohti. Häntä on alaskiinnittynyt, ja riippuvan hännän pää kaartuu hieman ylöspäin. Kuvaszin luusto ja lihakset ovat voimakkaat. Kuvasz liikkuu kokoisekseen kevyesti ja joustavasti.
Kuvasz Suomessa
Kuvasz on Suomessa ensisijaisesti seura- ja harrastuskoira. Viime vuosina kiinnostus käyttää kuvaszia alkuperäisessä työssä on lisääntynyt.
Kuvasz muissa maissa
Kuvaszeja kasvatetaan Unkarin lisäksi muun muassa Saksassa, Hollannissa, Ruotsissa, Norjassa, USA:ssa, Kanadassa ja jopa Etelä-Amerikassa.
Terveys
Silmäsairauksista kuvaszilta on muissa maissa löydetty sekä harmaakaihia (HC) että etenevää verkkokalvon rappeumaa (PRA), jotka johtavat koiran sokeutumiseen. Suomessa kuvaszeja ei ole juurikaan silmäpeilattu, joten tutkimustuloksia ei ole käytössä.
Kontturi
Kontturi on seuraavien suomalaisten henkilöiden sukunimi:
Oulun Wiikko-Sanomia
Ensimmäinen ilmestymisjakso
Aiheiltaan lehti jakaantui opetus- ja valistus-, tietoperäiseen, kielen huoltoon liittyvään ja viihteelliseen sisältöön. Viimeksi mainitun osuus kasvoi 1830-luvulla, mutta 1840-luvulla luonnontieteellisten asia-aineiston määrä lisääntyi. Jutut olivat kuudentyyppisiä: pääkirjoitukset, kotimaan uutiset, ulkomaan uutiset, asia-artikkelit, ajanvietejutut sekä kuulutus- ja ilmoitusasiat. Lehteä lukivat pääasiassa sivistyneistön jäsenet, vaikka se oli tarkoitettu myös talonpoikaiselle väelle.
Markus Sovala
Aiemmin Sovala on työskennellyt muun muassa neuvonantajana Maailmanpankissa, valtiovarainministeriön budjettiosaston apulaisbudjettipäällikkönä ja kansantalousosaston talouspolitiikan yksikön päällikkönä sekä Vanhasen hallituksen yrittäjyyden politiikkaohjelman ohjelmajohtajana.
Yleisen valtio-opin dosentti Eero Murron virkanimityskirjan mukaan Sdp:n Markus Sovala oli vuoteen 2014 mennessä saanut enemmän poliittisia virkanimityksiä (4) kuin kukaan muu. Vuoteen 2021 mennessä Sovala oli nimitetty vielä kolmeen muuhun huippuvirkaan, tuoreimpana Tilastokeskuksen pääjohtajuus.
Pukkilanoja
Pukkilanoja on pienen rannikkovesistön muodostava oja tai joki Kaarinan kaupungissa entisen Piikkiön kunnan alueella Varsinais-Suomessa. Valuma-alueen pohjoisosat kuuluvat Liedon kuntaan.
Nopeus
Yksiköt
Nopeiden lentokoneiden nopeuden yksikkönä on usein käytössä Mach (äänen nopeus). Merenkulussa nopeus ilmoitetaan yleensä solmuina.
Suurin mahdollinen nopeus
Suurin mahdollinen signaalinopeus on valon nopeus tyhjiössä. Se on 299 792 458 m/s. Valonnopeuden merkitsemiseen on vakiintunut tunnus c.
Zoologischer Garten Berlin
Yhdessä akvaarionsa kanssa se on yksi Berliinin nähtävyyksistä. Eläintarha aukesi ensimmäisen kerran 1. elokuuta 1844 ollen näin vanhin eläintarha Saksassa. Ensimmäiset eläimet eläintarhalle lahjoitti Preussin kuningas Fredrik Vilhelm IV. Toisen maailmansodan aikana koko eläintarhan alue tuhoutui täysin ja ainoastaan 91 eläintä selvisi hengissä. Eläintarhan tuho oli erityisen raju kun sitä verrataan koko kaupunkiin.
Luca Filippi
Ura
thumb|left|Filippi [[Coloni|Scuderia Coloni-tallin ratissa Monzassa vuonna 2011.]] Kaudella 2006 Filippi ajoi GP2-sarjassa Petrol Ofisi FMS International -tallissa, mutta hänet erotettiin tallista kesken kauden vaisun menestyksen takia.
Kaudella 2011 Filippi jatkoi GP2:ssa. Hän ajoi kauden puoliväliin asti Super Novalla, kunnes siirtyi Scuderia Coloni-talliin. Filippi ajoi Colonilla heti ensimmäisessä kisassaan voittoon Nürburgringin radalla. Voiton arvoa kuvasti se, että se kilpailu oli Filipin GP2-uran 100 startti. Filippi ajoi voittoon myös Belgian sprinttikilpailussa ja Monzan pitkässä kilpailussa. Hän sijoittui lopulta toiseksi sarjapisteissä.
Katinkarinoja
Katinkarinoja laskee Saaristomereen Isosalmen Himoistenperän lahteen, johon laskee myös toinen virtavesi, Katinkarinojan länsi- ja pohjoispuolella sijaitseva Marjavuorenoja. Länsipuolella on Puttanjoen valuma-alue ja eteläpuolella nimeämätön välialue. Katinkarinojan valuma-alueella on kolme järveä: Myllyjärvi (25 ha), Niinijärvi (10 ha) ja Kirkkojärvi (5 ha).
Katinkarinojan valuma-alue on 9,81 km² ja se muodostaa Suomen ympäristöhallinnon vesistöalueluokituksessa Katinkarinojan vesistöalueen, joka on 3. jakovaiheen vesistöalue ja tunnukseltaan 82.058.
Kirka keikalla
Julkaisu ja vastaanotto
Albumi osoittautui vasten kaikkia odotuksia menestykseksi ja maaliskuussa 1969 siitä tuli Suomen listaykkönen. Myös Kirka arvosti ensialbumiaan:
Jälkeen Kristuksen
Nykyään lyhenteiden eKr. ja jKr. rinnalla ja vaihtoehtoina käytetään merkintöjä eaa. ja jaa. (ennen ja jälkeen ajanlaskun alun).
Perhetutkimus
Perhetutkimus on tutkimusala jonka kohteena ovat erilaiset perheet ja niihin liittyvät ilmiöt. Artikkeli on katsaus yleisempiin perhetutkimuksen teorioihin, tutkimuksiin ja suuntauksiin.
Tšuvassia
Maantiede
Tšuvassia sijaitsee Itä-Euroopan alangon itäosassa Volgan keskijuoksulla. Suurin osa maasta kuuluu Tšuvassian tasankoon, jonka korkeus vaihtelee 175 ja 227 metrin välillä. Aivan maan kaakkoisosa sijaitsee Volgan ylängöllä.
Ilmasto
Tšuvassiassa vallitsee leuto mannerilmasto. Vuoden keskilämpötila vaihtelee maan eri osissa 3,0 ja 3,7 celsiusasteen välillä. Kylmin talvella mitattu lämpötila on −46 °C ja lämpimin kesällä mitattu 39 °C. Vallitsevina tuulina ovat etelä- ja länsituulet. Keskilämpötila heinäkuussa on 19,3 °C.
Talvi on kohtalaisen ankara ja luminen. Tammikuun keskilämpötila pääkaupungissa Tšeboksaryssä on −13 °C. Maan pohjoisosassa routa ulottuu metriin ja sen yli, maan etelä- ja keskiosissa 80–90 senttimetriin. Lumipeite kestää viisi kuukautta ja lumipeitteen vahvuus on 35–45 cm, mutta se saattaa yltää jopa 90 cm:iin.